

**HRVATSKI CRVENI KRIŽ**

**OPĆINSKO DRUŠTVO CRVENOG KRIŽA**

**PLITVIČKA JEZERA**

**PROGRAM RADA**

**ZA 2025. GODINU**

Korenica, rujan 2024. god.

**OSNOVNI CILJEVE HRVATSKOG CRVENOG KRIŽA SU:**

- ublažavanje ljudskih patnji, a osobito onih izazvanih velikim prirodnim, ekološkim i drugim nesrećama, s posljedicama masovnih stradanja, epidemijama i oružanim sukobima,   
- doprinos unapređenju i zaštiti zdravlja, prevenciji bolesti i podizanju zdravstvene i ekološke kulture građana,   
- poticanje i unapređenje solidarnosti i međusobnog pomaganja i socijalne sigurnosti građana.   
 Ostvarenju ovih ciljeva Hrvatski Crveni križ pristupa poštujući sva prava i slobode svakoga, neovisno o njegovoj rasi, boji kože, spolu, jeziku, vjeri, političkom ili drugom uvjerenju, nacionalnom ili socijalnom podrijetlu, imovini, rođenju, naobrazbi ili društvenom položaju.

**7 Temeljih načela Pokreta Hrvatskog crvenog križa**

**HUMANOST**  
 Međunarodni pokret Crvenoga križa i Crvenoga polumjeseca, nastao u želji da bez diskriminacije pruža pomoć svim ranjenicima na bojnom polju nastoji u svim prilikama spriječiti i ublažiti ljudsku patnju. Svrha Pokreta je zaštita života i zdravlja te osiguranje poštivanja ljudske osobe. On promiče uzajamno razumijevanje, prijateljstvo, suradnju i trajan mir među svim narodima.

**NEPRISTRANOST**  
 Pokret ne pravi razliku s obzirom na nacionalnu, rasnu, vjersku, klasnu ili političku pripadnost pojedinca, već nastoji ublažiti njegove muke, isključivo vodeći računa o njegovim potrebama, dajući prednost najhitnijim slučajevima unesrećenih.

**NEUTRALNOST**  
 Da bi očuvao povjerenje svih, pokret se ne opredjeljuje u neprijateljstvima i ne upušta se u rasprave političke, rasne, vjerske ili ideološke prirode.

**NEOVISNOST**  
 Pokret je neovisan. Nacionalna društva, iako su pomoćna tijela humanitarnih službi svojih vlada i podvrgnuta zakonima svojih zemalja, moraju očuvati svoju autonomiju kako bi u svako doba mogla djelovati u skladu s načelima Pokreta.  
  
**DOBROVOLJNOST**  
 Pokret je dobrovoljan i ne pokreće ga želja za dobitkom.  
  
**JEDINSTVO**  
 U svakoj zemlji može postojati samo jedno društvo Crvenog križa ili Crvenog polumjeseca. Ono mora biti dostupno svima i provoditi humanitarnu djelatnost na cjelokupnom teritoriju.   
  
**UNIVERZALNOST**  
 Međunarodni pokret Crvenog križa i Crvenog polumjeseca, u kojem sva društva imaju jednak položaj i dijele jednaka prava i dužnosti uzajamnog pomaganja, svjetski je pokret.

**SUKLADNO gore navedenIM ciljevIMA i NAČELIMA naše društvo Crvenog križa Plitvička jezera ĆE u slijedećoj 2025. GODINI provodiTI slijedeće AKTIVNOSTI I programe:**

* ***SLUŽBA TRAŽENJA***

Imajući u vidu da je Hrvatski Crveni križ nositelj javne ovlasti rada Službe traženja nestalih osoba u Republici Hrvatskoj, očekuje se i dalje uspješan rad u obradi predmeta za traženjem nestalih osoba i prikupljanja podataka koji bi pomogli u rasvjetljavanju konačne sudbine nestalih osoba.

U planu je i sudjelovanje na stručnim seminarima Hrvatskog Crvenog križa na teme rada službe traženja, međunarodnog ratnog i humanitarnog prava, Ženevske konvencije i sl. Te edukacija i osposobljavanje jedne osobe za navedene poslove. Također u planu je aktivno sudjelovanje u postupcima izvješćivanja obitelji nestalih osoba, po pitanjima identifikacija i eventualno organiziranje prijevoza na mjesta za identifikaciju nestalih osobe.

* ***DOBROVOLJNO DARIVANJE KRVI***

Tijekom godine u planu je održavanje ukupno 4 akcija dobrovoljnog darivanja krvi na dvije lokacije: 4 u Korenici, 4 na Plitvičkim jezerima . Na akcije bi se uključilo i do 450 darivatelja. Ukupan godišnji plan je prikupljanje najmanje 450 doza krvi.

U planu je i edukacija najmanje 3 osobe za potrebe educiranja pučanstva o značenju dobrovoljnog darivanja krvi. Također se planira i održavanje niz predavanja po školama, i ostalim javnim ustanovama. Sve akcije se provode u suradnji sa Transfuziološkom službom KBC Rijeka.

U planu je i svečano obilježavanje Dana dobrovoljnih darivatelja krvi – 25. listopada i dodjela priznanja darivateljima te ustanovama koje su potpomogle organiziranju akcija.

* ***TEČAJEVI PRVE POMOĆI***

Nastavljamo i dalje provoditi osposobljavanje te stručno usavršavanje i provjeru znanja instruktora, predavača i ispitivača prve pomoći iz nastavnog predmeta „Pružanje prve pomoći osobama ozlijeđenim u prometnoj nesreći“. Sudjelovati u provedbi programa prve pomoći za kandidate za vozače motornih vozila i provodi osposobljavanje i obnovu znanja radnika za pružanje prve pomoći na radu.

* ***HUMANITARNO – SOCIJALNI PROGRAM***

Programom « Pomoć u lokalnoj zajednici» planira se i dalje vršiti prihvat i podjela svih vrsta humanitarne pomoći koja se zaprimi od potencijalnih donatora: Vlade RH, ili stranih humanitarnih organizacija. Program će se i dalje provoditi na cjelokupnom području djelovanja, a korisnici će biti definirani kroz važeće kriterije socijalne ugroženosti bez obzira na status i kategoriju. Osim navedenog kroz program bi se pružala tzv. Tehnička pomoć u domaćinstvu ( piljenje i cijepanje drva, čišćenje okućnica i dimnjaka, sitni popravci na domovima) te pružanje usluga prijevoza do zdravstvenih i socijalnih ustanova. Prema realnim procjenama u Program bi bilo uključeno do 200 osoba. Osim profesionalnih djelatnika i volontera u provedbu navedenih aktivnosti bile bi uključene osobe upućene od strane pravosuđa.

* ***PROGRAM MINISTARSTVO RADA, MIROVINSKOG SUSTAVA, OBITELJI I SOCIJALNE POLITIKE***

***„PRUŽANJE SOCIJALNIH USLUGA“***

Program „Pružanje socijalnih usluga“ planiramo i dalje provoditi na području Općine Plitvička jezera, uključene osobe su starije od 65 godina, samačka staračka domaćinstva, osobe narušenog zdravstvenog stanja, te osobe koje su niskog ekonomsko-socijalnog statusa.

Uvidom u stanje na terenu od kad provodimo Program uočili smo povećan broj staračkih domaćinstava te smo iste upisali kao potencijalne korisnike kojima je potrebna neophodna pomoć.

* ***PROGRAM“PRIJEVOZ ZA KVALITETNIJI ŽIVOT“***

Sklopljenim Sporazumom o suradnji na Programu „Prijevoz za kvalitetniji

Život“ koji provodimo na području djelovanja a to su Općina Plitvička jezera i Općina Udbina, planiramo i dalje prijevoz starijih osoba do mjesta i usluga kojima se povećava kvaliteta njihovih života ( liječničkih pregleda, ljekarne, crkve, izbora, obilježavanje posebnih datuma, okupljanja u zajednici, u skladu sa interesima i potrebama ), te informiranja o njihovim pravima.

# *PROGRAM „Ublažavanje siromaštva pružanjem pomoći najpotrebitijim osobama podjelom hrane i/ili osnovne materijalne pomoći“*

Planiramo i dalje provoditi programe u suradnji Hrvatskim Crvenim križem,

**Humanitarni programi** Hrvatskog Crvenog križa usmjereni su na prikupljanje i podjelu materijalnih i financijskih dobara namijenjenih socijalno osjetljivim skupinama, s ciljem zadovoljavanja njihovih osnovnih životnih potreba.

Osim toga, različitim **socijalnim programima** Hrvatski Crveni križ nastoji pružiti pomoć socijalno ugroženim osobama, kao i osobama u nepovoljnim osobnim ili obiteljskim okolnostima. Na taj način ostvaruje se podrška pojedincu i njegovoj obitelji što dovodi do promjena sa svrhom unapređenja kvalitete života i osnaživanja korisnika u samostalnom zadovoljavanju osnovnih životnih potreba kao i njihovog aktivnog uključivanja u društvo.

I dalje planiramo pružati pomoć osobama raseljenim iz Ukrajune.

* ***PROGRAM MREŽE VOLONTERA***

Program mreže volontera bi se i dalje provodio, pružale bi se informacije na terenu za potrebe ljudi u zajednici o mogućnostima i načinima ostvarivanja pojedinih prava i obveza po pitanjima pribavljanja osobnih dokumenata, ostvarivanje prava na zdravstvenu zaštitu, mirovinu, obnovu itd. Program provode educirani volonteri u svim selima i naseljima a bili bi otvoreni za suradnju i na usluzi i ostalim organizacijama, ustanovama i tijelima lokalne vlasti. Osim navedene aktivnosti, kroz Program bi se i dalje skupljale i dokumentirale sve relevantne informacije sa terena po aktualnim pitanjima i prezentirale nadležnim tijelima i javnosti.

* ***PRIKUPLJANJE SREDSTAVA***

Naše Općinsko društvo Crvenog križa Plitvička Jezera kao i Hrvatski Crveni križ – Nacionalno društvo kao punopravni član Međunarodne federacije društava Crvenog križa i Crvenog polumjeseca prikuplja financijska sredstava na načelima i u skladu sa smjernicama Pokreta, ali s posebnim osvrtom na prikupljanje financijskih sredstava za programe koji su primjereni lokalnoj ugroženosti i usredotočeni na područja gdje mogu biti od najveće koristi.

* ***RAD S MLADIMA***

Planiramo i dalje provoditi zadaće se izobrazbom mladeži na predavanjima i u radionicama Crvenog križa i provedbom naučenog u praksi uključivanjem u konkretne aktivnosti.

* ***SAVJETOVALIŠTE ZA MLADE -*** Unutar društava Crvenog križa osnovali smo Savjetovalište za prevenciju i suzbijanje bolesti ovisnosti.  
  Stručna pomoć i podrška pružaju se: svim zainteresiranim osobama koje imaju probleme s konzumacijom alkohola, opojnih droga i cigareta; njihovim partnerima i članovima obitelji; maloljetnim osobama kojima je izrečena mjera suca za prekršaje; roditeljima i djeci zbog narušenih obiteljskih odnosa; mladima zbog lošeg uspjeha u školi; osobama s psihičkim problemima i sl.  
  Jedno od područja djelovanja društava su i preventivne aktivnosti koje obuhvaćaju niz tribina, predavanja i radionica na temu ovisnosti, a organiziraju se u vrtićima, osnovnim i srednjim školama. Na taj način podiže se svijest lokalne zajednice o postojanju problema, educiranost o problematici ovisnosti te se roditelje, profesore i učenike usmjerava na komunikaciju i razvoj socijalnih vještina i zdravog stila života.
* ***EKIPA PRVE POMOĆI*** *-*  bi i dalje uvježbavala tehnike i vještine pružanja prve pomoći, sudjelovanje na Županijskom i Nacionalnom natjecanju Mladeži HCK, javna prezentacija stečenih znanja, organiziranje humanitarno-zdravstvenih akcija HCK.
* ***PRIPREMA ZA DJELOVANJE U KRIZNIM SITUACIJAMA***

S ciljem podizanja spremnosti i osnaživanja Operativnih snaga Općinskog društva Crvenog križa Plitvička jezera naši članovi ekipa su iz kruga profesionalnih djelatnika HCK na nacionalnoj, županijskoj i gradskoj razini i volonteri HCK.  
 Planiramo prisustvovati svim edukacijama te i dalje opremati timove a oprema se sastoji od osobne opreme koju svaki član tima ima sa sobom i zajedničke opreme koja se gradi na osnovi aktivnosti i očekivanih rezultata timova.

Za čuvanje te opreme potrebno je formirati dodatna skladište skladišta u kojima će se pohranjivati i čuvati potrebna oprema, a koristit će se samo i isključivo za potrebe intervencije ili uvježbavanja snaga za odgovor na katastrofe.  
 Sve ove aktivnosti podrazumijevaju i opću edukaciju i pripremu pučanstva za odgovor na katastrofe i profiliranje javnog mišljenja o HCK kao važnom čimbeniku zajednice u pripremi i odgovoru na katastrofe.

* ***IZVRŠAVANJE RADA ZA OPĆE DOBRO-PRAVNE OSOBE I TIJELA JAVNE VLASTI***

Temeljem Ugovora s Ministarstvom pravosuđa, Upravom za zatvorski sustav i Probaciju, sektorom za Probaciju, Probacijskim uredom u Gospiću za izvršavanje rada za opće dobro u Općinskom društvu Crvenog križa Plitvička jezera, planiramo primati osobe s manjim prekršajima na izvršavanje rada za opće dobro.

Temeljem Ugovora sa Ministarstvom pravosuđa sa sjedištem u Zagrebu o postojanju zajedničkog interesa za izvršavanje rada za opće dobro u Prekršajnom postupku planiramo primiti osobe sa prekršajnom pravnim sankcijama na izvršavanje kazne.

Temeljem Sporazuma o izvršavanju posebne obveze sa Centrom za socijalnu skrb Gospić planiramo primiti maloljetnike/ce i mlađe punoljetnike na uključivanje u humanitarni rad zbog delikventnih prekršaja.

Svrha sva ova tri programa i cilj je zaštita društvene zajednice od počinitelja kaznenog djela te njegova resocijalizacija i reintegracija u zajednici.

**Temeljem Odluke glavnog odbora Hrvatskog Crvenog križa za 2025. godinu Općinsko društvo Crvenog križa Plitvička jezera će akcije provoditi u skladu sa svojim mogućnostima**

1. **Svjetski dan Crvenog križa i Crvenog polumjeseca** – 8. svibanj

2. **Tjedan Crvenog križa** od 8. do 15. svibnja

3. **23. natjecanje mladeži Hrvatskog Crvenog križa**

* Školska/općinska/gradska natjecanja – 7. ožujka
* Međužupanijska natjecanja – 4. travnja i
* Državno natjecanje – Našice 9. svibnja

4. **Svjetski dan prve pomoći** – 14. rujna (druga subota u rujnu)

5. **Nacionalno natjecanje ekipa prve pomoći Hrvatskog Crvenog križa**

6. **Tjedan borbe protiv tuberkuloze** od 14. do 21. rujna

7. **48.** akcija "**Solidarnost na djelu**" – 8. listopada

8. **Dan dobrovoljnih davatelja krvi** – 25. listopada

9. **Tjedan solidarnosti** od 8. do 15. prosinca

10. **Mjesec borbe protiv alkoholizma, nikotinizma i ovisnosti o drogama** od studenog do prosinca

11. Uključivanje u aktivnosti i obilježavanje prigodnih datuma drugih organizacija s ciljevima sličnim zadaćama Hrvatskog Crvenog križa

* **Međunarodni dan civilne zaštite i dan civilne zaštite Republike Hrvatske** 1. ožujka,
* **Svjetski dan tuberkuloze –** 24. ožujka,
* **Svjetski dan zdravlja** – 7. travnja,
* **Dan planeta Zemlja** – 22. travnja,
* **Svjetski dan DDK** – 14. lipnja**,**
* **Svjetski dan izbjeglica** – 20. lipnja,
* **Svjetski dan borbe protiv zloupotrebe droga** – 26. lipnja,
* **Međunarodni dan mladih** – 12. kolovoza,
* **Svjetski dan humanosti** - 19. kolovoza,
* **Međunarodni dan nestalih osoba** – 30. kolovoza,
* **Međunarodni dan starijih osoba** - 1. listopada,
* **Svjetski dan smanjenja rizika od katastrofa** – 13. listopada,
* **Dan borbe protiv AIDS-a** – 1. prosinca,
* **Međunarodni dan volontera** – 5. prosinca,
* **Međunarodni dan ljudskih prava** – 10 – prosinac
* **Međunarodni dan migranata** – 18. prosinac, i dr

12. Ostale akcije koje zbog izvanrednih potreba utvrdi Glavni odbor Hrvatskog Crvenog

križa.